**การขออนุญาตนำเข้าอากาศยานไร้คนขับ (Drone) วัตถุประสงค์เพื่อเป็นตัวอย่างในการประกวดราคาหรือนำมาสาธิต** **หรือนำเข้าเพื่อวัตถุประสงค์อื่น ซึ่งคณะกรรมการเห็นชอบให้นำเข้าได้**

**สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (สำนักงาน กสทช.)**

**สถานที่ติดต่อ**

* ยื่นเอกสารขออนุญาตและชำระค่าธรรมเนียมผ่านระบบออนไลน์ที่ Email : [bsradio@nbtc.go.th](mailto:bsradio@nbtc.go.th)

(ดูข้อมูลเพิ่มเติมการให้บริการออนไลน์ในช่วงสถานการณ์ COVID 19 ที่ <https://www.nbtc.go.th/News/Information/48433.aspx> )

* NBTC National Single Window /บริการข้อมูล ข่าวสารเกี่ยวกับระบบเชื่อมโยงข้อมูลใบอนุญาต/ใบรับรองอิเล็กทรอนิกส์ผ่านระบบ NSW กับ กรมศุลกากรที่ (ปัจจุบันยังใช้งานไม่ได้)

<http://apps.nbtc.go.th/nsw/?fbclid=IwAR3BTHhZkwzpKGlZclKJJgSM-COayac_sy53fiDMNzPMQhmLfThcmuXtigY>

* สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) เลขที่ 87 ถนนพหลโยธิน ซอยพหลโยธิน 8 แขวงสามเสนใน เขตพญาไท กรุงเทพมหานคร 10400 โทรศัพท์ : 0 2670 8888, Call Center 1200

**หลักเกณฑ์ วิธีการ เงื่อนไข โดยสังเขป**

1. ผู้ประสงค์จะผลิต นำเข้า จำหน่าย มีไว้ เพื่อจำหน่าย หรือ รับติดตั้งเครื่องรับ เครื่องมือหรือ อุปกรณ์ให้ยื่นคำขออนุญาตตามแบบที่กำหนด โดยผู้ขอรับอนุญาตต้องแจ้งประเภทการขออนุญาตให้ชัดเจน ในกรณีที่เครื่องรับ เครื่องมือหรืออุปกรณ์เป็นเครื่องวิทยุคมนาคม และผู้ขอรับใบอนุญาตต้องยื่นคำขอรับใบอนุญาตวิทยุคมนาคมที่เกี่ยวข้องตามกฎหมายว่าด้วยวิทยุคมนาคมด้วย
2. ยื่นแบบคำขออนุญาตที่กรอกข้อมูลครบถ้วนและเอกสารหลักฐานที่จำเป็นต้องใช้ในการพิจารณาอนุญาต และชำระค่าธรรมเนียมผ่านระบบออนไลน์ที่ Email : [bsradio@nbtc.go.th](mailto:bsradio@nbtc.go.th) หรือไปรษณีย์ลงทะเบียนตอบรับ
3. ใบอนุญาตให้นำเข้า ให้มีอายุ 180 วันนับแต่วันออก
4. เครื่องวิทยุคมนาคมและเครื่องรับ เครื่องมืออุปกรณ์ที่สามารถใช้รับหรือแปลงสัญญาณในการรับรายการของกิจการกระจายเสียงเป็นสินค้าที่ต้องมีการขออนุญาตก่อนการนำเข้าและ/หรือส่งออก
5. ผู้นำเข้าจะต้องยื่นคำขอรับใบอนุญาตก่อนวันประกวดราคา หรือสาธิต ไม่น้อยกว่า 15 วัน
6. ผู้นำเข้าจะต้องแจ้งกำหนดเวลาการนำเครื่องวิทยุออกนอกราชอาณาจักรให้คณะกรรมการทราบ และเมื่อครบเวลาที่จะนำออกให้ยื่นขอรับใบอนุญาตนำออกเครื่องวิทยุคมนาคม และ นำออกจากราชอาณาจักรโดยเร็ว

**ขั้นตอน**

1. ยื่นแบบคำขออนุญาตที่กรอกข้อมูลครบถ้วน พร้อมเอกสารหลักฐานที่จำเป็นต้องใช้ในการพิจารณาอนุญาต ส่งออนไลน์ทาง Email : [bsradio@nbtc.go.th](mailto:bsradio@nbtc.go.th) หรือทางไปรษณีย์ลงทะเบียนตอบรับ
2. กรณีที่เอกสารสมบูรณ์ครบถ้วน และเครื่องมือ เครื่องรับ อุปกรณ์ฯ เป็นไปตามมาตรฐานตามที่กำหนด จะได้รับการอนุญาตและแจ้งให้ผู้ขอชำระค่าธรรมเนียมผ่านระบบออนไลน์ (ระบบ PAY-IN, Mobile Banking, Internet Banking)
3. กรณีที่เอกสารไม่ครบถ้วน จะได้รับแจ้งให้ส่งเอกสารเพิ่มเติม ซึ่งต้องส่งเอกสารเพิ่มเติมภายใน 15 วัน หากพ้นกำหนดจะไม่พิจารณาคำขออนุญาตดังกล่าว
4. หากไม่ได้รับการอนุญาต จะแจ้งเป็นลายลักษณ์อักษรให้ผู้ขอทราบภายใน 10 วัน หลังจากการพิจารณา
5. การพิจารณาอนุญาตให้ผลิต นำเข้า จำหน่ายหรือมีไว้เพื่อจำหน่าย หรือรับติดตั้ง เครืองมือ เครื่องรับ หรืออุปกรณ์ที่มีตราอักษร แบบ หรือ รุ่น ที่มีคุณสมบัติตามที่สำนักงาน กสทช. ได้ตรวจสอบ/พิจารณาอนุญาตไว้แล้วจะดำเนินการพิจารณาอนุญาตแบบอัตโนมัติ (Automatic License ) ซึ่งหากเอกสารครบถ้วนถูกต้องจะพิจารณาอนุญาตภายใน 15 วัน นับแต่วันที่ได้รับคำขออนุญาต
6. วิธีการรับใบอนุญาต จัดส่งสำเนาใบอนุญาตผ่านทางอีเมล์ ใบอนุญาตฉบับจริงจัดส่งทางไปรษณีย์ตามที่อยู่ที่ผู้ขอแจ้งไว้ หรือไปรับใบอนุญาตที่สำนักงาน กสทช. ในส่วนภูมิภาค

**เอกสารหลักฐานประกอบ**

**กรณีการนำเข้าเพื่อเป็นตัวอย่างในการประกวดราคา หรือนำมาสาธิต**

1. สำเนาบัตรประจำตัวประชาชน
2. สำเนาทะเบียนพาณิชย์ (กรณีเป็นร้านค้า)
3. สำเนาหนังสือรับรองการจดทะเบียนนิติบุคคลและหนังสือบริคณฑ์สนธิที่หน่วยงานผู้รับผิดชอบออกให้ไม่เกินระยะเวลา 3 เดือน ซึ่งจะต้องมีรายชื่อบุคคลที่มีอำนาจกระทำการแทนนิติบุคคล และวัตถุประสงค์ที่เกี่ยวข้องกับ การผลิต นำเข้า จำหน่าย หรือ มีไว้เพื่อจำหน่ายหรือรับติดตั้งเครื่องรับ เครื่องมือ หรืออุปกรณ์ฯ
4. แคตตาล็อก (Catalog) ของเครื่องหรืออุปกรณ์วิทยุคมนคม
5. ข้อกำหนดทางวิชาการ (Technical Specification) และ มาตรการการนำเข้าแบบมีเงื่อนไข (CA) ที่ใช้
6. เอกสารรับรองมาตรฐานทางวิชาการของเครื่องรับ เครื่องมือ หรือ อุปกรณ์ดังกล่าว
7. เอกสารแสดงลักษณะทางเทคนิคของเครื่องวิทยุคมนาคมและอุปกรณ์/เอกสารแบบรับรองตนเองของผู้ประกอบการ (SupplierDeclaration of Conformity: SDoC)/แบบรับรองตนเองของผู้ครอบครองเครื่องวิทยุคมนาคมสำหรับอากาศยานซึ่งไม่มีนักบิน (Owner Declaration of Conformity: ODoC)
8. กรณีการขออนุญาตนำเข้า ให้ยื่นใบกำกับสินค้า (Proforma Invoice) หรือใบสั่งซื้อด้วย
9. เอกสารอื่นๆ (ถ้ามี)
10. หนังสือรับรองของหน่วยงานที่จัดการประกวดราคา หรือ สาธิต
11. สำเนาสัญญาซื้อขาย หรือ สำเนาใบสั่งซื้อของส่วนราชการ โดยแสดงรายละเอียด จำนวนของสินค้าครบถ้วน
12. เอกสารแสดงรายละเอียดเกี่ยวกับการได้รับอนุญาตให้ใช้คลื่นความถี่เดิมหรือขอรับจัดสรรคลื่นความถี่ใหม่ของส่วนราชการ

**ค่าธรรมเนียม** : ใบอนุญาตให้นําเข้าเครื่องวิทยุคมนาคม ฉบับละ 200 บาท

**ดาวน์โหลดแบบฟอร์ม**

คำขอใบอนุญาต ค้า/ซ่อมแซม/นำเข้า/นำออก ซึ่งเครื่องวิทยุคมนาคม หรือ เครื่องหมายฯ (คท. 1)